A B C D E FG. In nomine sanctę et individuę trinitatis ego Guido abbas Arremarensis notum sit posteritati nostrę quod discordia erat inter me et Willermum abbatem de Maseriis pro eo quod abbas de Maseriis habebat grangiam unam in parrochia de Saviniaco de qua ęcclesię nostrę decimas reddere nolebat cum Saviniacensis ecclesia cum decimis et pertinentiis suis propria sit ecclesię Arremarensis. Tandem querela quę inter utramque ęcclesiam erat hoc fine perducta est ad pacem et concordiam. Statutum est ut ęcclesia de Maseriis per singulos annos persolvat ęcclesię Arremarensis in festivitate beati Michaelis septem sextarios annonę et medietas sit de frumento et alia medietas vel de ordeo vel de avena sicut nascetur in terra. Quod si ecclesia de Maseriis aliquas terras amplius adquirere poterit in omni decimatione ęcclesię Saviniacensis et ecclesię de Bez sub hoc pacto erit ut nichil amplius quam quod predictum est persolvat. Et si iterum aliquando alibi congruam commutationem ęcclesie Arremarensis dare potuerit accipiet eam. Hoc etiam adiunctum est ut si forte terrę quas ecclesia de Maseriis vel adquisiunt vel adquisierit in alienas manus redierint ęcclesia Arremarensis decimas habebit. Et ne hoc aliqua temporum vetustate vel pravorum hominum perversitate vel mutaretur vel deperiret utriusque abbatis sigillo et assensu capituli utriusque munitum est et confirmatum. Huic concordię interfuerunt Radulfus archidiaconus Eduensis et Belnensis decanus, Gilo archipresbiter, Rainaldus de Pomar vicarius, Constantinus de Biliniaco, Johannes de Saviniaco presbiteri, magister Rainaldus, Robertus senescalcus, Galterius Gifardus canonici, Ismereus de Savini et Arnulfus nepos eius, Henricus Amorous, Petrus prior Buxerię. De Maseriis : Wicardus prior, Benedictus cellerarius, Willermus de Archis monachi Arremarenses, Burdinus prepositus, magister Nicholaus, Jacobus monach[i], Aldo cellerarius Cistercii. Actum Belnę in claustro canonicorum anno Incarnationis Domini Mo C L VIII mense februarii.